1967R0422 — LV — 05.02.2005 — 031.003

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







(*) Šis tiesību akts nekad nav publicēts latviešu valodā.









▼B

▼M26

REGULA Nr. 422/67/EEK, Nr. 5/67/EURATOM

(1967. gada 25. jūlijs)

par Komisijas priekšsēdētāja un tās locekļu, Kopienu Tiesas priekšsēdētāja, tiesnešu, ģenerāladvokātu un sekretāra, Pirmās instances tiesas priekšsēdētāja, tās locekļu un sekretāra, kā arī Eiropas Savienības Civildienesta tiesas priekšsēdētāja, locekļu un sekretāra atalgojumu

▼B







EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi ( 1 ), un jo īpaši tā 6. pantu, kā arī 20. un 21. pantu Protokolā par privilēģijām un imunitāti Eiropas Kopienās ( 2 ), tā kā Padomes kompetencē ir noteikt Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra algas, pabalstus un pensijas, kā arī citus maksājumus, kas paredzēti kā atalgojums, IR PIEŅĒMUSI ŠO REGULU.







1. pants

No amatā stāšanās dienas līdz tā mēneša pēdējai dienai, kurā amatu atstāj, Komisijas un Tiesas locekļi ir tiesīgi saņemt pamatalgu, ģimenes pabalstu un citus pabalstus.

▼M25

Šajā regulā partnerattiecības, kas nav laulība, uzskata par laulību, ja ir izpildīti visi Eiropas Kopienu Civildienesta noteikumu VII pielikuma 1. panta 2. punkta c) apakšpunktā uzskaitītie nosacījumi. Locekļa vai bijušā locekļa neprecēto partneri uzskata par tā laulāto saskaņā ar veselības apdrošināšanas shēmu, ja ir izpildīti minētā panta 2. punkta c) apakšpunkta i), ii) un iii) daļā paredzētie nosacījumi.

▼M8

2. pants

1. Komisijas locekļu mēneša pamatalga ir vienāda ar summu, ko iegūst ►M25 16. kategorijas trešā pakāpe ◄ , Eiropas Kopienu ierēdņa pamatalgai piemērojot šādus procentus:







priekšsēdētājam 138 %, priekšsēdētāja vietniekam 125 %, citiem locekļiem 112,5 %.

2. Tiesas locekļu mēneša pamatalga ir vienāda ar summu, ko iegūst, ►M25 16. kategorijas trešā pakāpe ◄ Eiropas Kopienu ierēdņa pamatalgai piemērojot šādus procentus:







priekšsēdētājam 138 %, tiesnešiem vai ģenerāladvokātiem 112,5 %, tiesas sekretāram 101 %

▼M25

3. Tomēr no 2004. gada 1. maija līdz 2006. gada 30. aprīlim terminu “16. kategorijas trešā pakāpe” 1. un 2. punktā aizstāj ar “A*16 kategorijas trešā pakāpe”.

▼M8

3. pants

Komisijas un Tiesas locekļi ir tiesīgi saņemt ģimenes pabalstus, ko nosaka pēc analoģijas ar Civildienesta noteikumu 67. panta noteikumiem un minēto noteikumu VII pielikuma 1. līdz 3. pantu.

▼B

4. pants

1. Komisijas vai Tiesas locekļi ir tiesīgi saņemt uzturēšanās piemaksu 15 % apjomā no pamatalgas.

▼M8

2. Komisijas locekļiem katru mēnesi maksā šādu piemaksu reprezentācijas izdevumiem:







priekšsēdētājam ►M24 EUR 1 418,07 ◄ , priekšsēdētāja vietniekam ►M24 EUR 911,38 ◄ , citiem locekļiem ►M24 EUR 607,71 ◄ .

3. Tiesas locekļiem katru mēnesi maksā šādu piemaksu reprezentācijas izdevumiem:







priekšsēdētājam ►M24 EUR 1 418,07 ◄ , tiesnešiem vai ģenerāladvokātiem ►M24 EUR 607,71 ◄ , tiesas sekretāram ►M24 EUR 554,17 ◄ .

Tiesas palātu priekšsēdētāji ►M9 un galvenais ģenerāladvokāts ◄ amata pilnvaru laikā papildus saņem īpašu amata piemaksu ►M24 EUR 810,74 ◄ mēnesī.

▼M8

4. Šā panta 2. un 3. punktā minēto atalgojumu Padome, pieņemot lēmumu ar kvalificētu balsu vairākumu, katru gadu koriģē atbilstīgi dzīves dārdzības pieaugumam.

4.a pants

Šīs regulas 2. pantā minētajām pamatalgām, 3. pantā minētajiem ģimenes pabalstiem un 4. panta 1. punktā minētajai uzturēšanās piemaksai piemēro korekcijas koeficientu, ko saskaņā ar Eiropas Kopienu Civildienesta noteikumu 64. un 65. pantu Padome nosaka Beļģijā nodarbinātām amatpersonām.

▼M25

4.b pants

Civildienesta noteikumu VII pielikuma 17. pantu analoģiski piemēro Komisijas priekšsēdētājam un tās locekļiem, Tiesas priekšsēdētājam, tiesnešiem, ģenerāladvokātiem un sekretāram un Pirmās instances tiesas priekšsēdētājam, locekļiem un sekretāram.

▼B

5. pants

Stājoties amatā un atstājot to, Komisijas vai Tiesas loceklis ir tiesīgs saņemt:

a) amatā stāšanās piemaksu divu mēnešu pamatalgas apjomā, stājoties amatā, un atlīdzību par pāriešanu citā amatā viena mēneša pamatalgas apjomā, atstājot amatu;

▼M4

b) atlīdzību par pārceļošanas izdevumiem, kas radušies vai nu pašam Komisijas vai Tiesas loceklim, vai viņa ģimenei, kā arī atlīdzību par izmaksām, kas rodas, pārvedot personiskās mantas un mēbeles, tostarp izmaksas par apdrošināšanu pret parastiem riskiem (zādzību, bojājumiem, ugunsgrēku).

▼B

Ja Komisijas vai Tiesas locekļa amata pilnvaru laiks tiek atjaunināts, tad viņš nav tiesīgs saņemt šajā pantā minētās piemaksas un atlīdzības. Tāpat viņš nav tiesīgs saņemt minētās piemaksas un atlīdzības gadījumos, kad viņu ieceļ par kādas citas Kopienu iestādes locekli, ja tādas citas iestādes pagaidu mītne atrodas tajā pašā pilsētā, kurā loceklis dzīvojis, pildot iepriekšējā amata pienākumus, un ja laikā, kad notiek iecelšana jaunajā amatā, loceklis vēl nav veicis pārcelšanos.

6. pants

Komisijas vai Tiesas loceklis, kurš, pildot amata pienākumus, no attiecīgās iestādes pagaidu mītnes dodas komandējumā, ir tiesīgs saņemt:

a) atlīdzību par ceļa izdevumiem;

b) atlīdzību par viesnīcas izdevumiem (tikai par istabu, pakalpojumiem un nodokļiem);

▼M11

c) komandējuma naudu, kas par katru pilnu prombūtnes dienu ir 105 % no tās komandējuma naudas, kas Eiropas Kopienu Civildienesta noteikumos paredzēta attiecībā uz ►M25 ————— ◄ ierēdņu komandējumiem.

▼B

7. pants

▼M8

1. Trīs gadus no tā mēneša pirmās dienas, kurš seko mēnesim, kad atstāts amats, Komisijas vai Tiesas bijušais loceklis ik mēnesi saņem pārejas posma pabalstu, ko nosaka saskaņā ar šādu procedūru:

— 40 % no pamatalgas, ko viņš saņēma laikā pirms amata atstāšanas, ja amats ieņemts nepilnus divus gadus,

— 45 % no pirmajā ievilkumā minētās algas, ja amats ieņemts ilgāk nekā divus gadus, bet ne ilgāk kā trīs gadus,

— 50 % no pirmajā ievilkumā minētās algas, ja amats ieņemts ilgāk nekā trīs gadus, bet ne ilgāk kā piecus gadus,

— 55 % no pirmajā ievilkumā minētās algas, ja amats ieņemts ilgāk nekā piecus gadus, bet ne ilgāk kā desmit gadus,

— 60 % no pirmajā ievilkumā minētās algas, ja amats ieņemts ilgāk nekā desmit gadus, bet ne ilgāk kā piecpadsmit gadus,

— 65 % no tās pirmajā ievilkumā minētās algas citos gadījumos.

▼B

2. Tiesības uz šo pabalstu beidzas, ja Komisijas vai Tiesas bijušo locekli atkal ieceļ amatā kādā Kopienu iestādē vai viņa nāves gadījumā. Atkārtotas amatā iecelšanas gadījumā šo pabalstu maksā līdz dienai, kad loceklis stājas jaunajā amatā; nāves gadījumā pēdējo maksājumu veic par mēnesi, kad iestājusies nāve.

3. Ja minēto trīs gadu laikā loceklis sāk strādāt jaunu algotu darbu, tad no minētā pabalsta atņem summu, par kādu viņa bruto mēneša atalgojums (t. i., atalgojums pirms nodokļu atskaitīšanas) kopā ar 1. punktā minēto pabalstu pārsniedz to atalgojumu pirms nodokļu atskaitīšanas, ko viņš saņēmis kā Komisijas vai Tiesas loceklis saskaņā ar 2. un 3. pantu un 4. panta 1. punktu. Aprēķinot jaunā darbā saņemto atalgojumu, ņem vērā visas atalgojuma formas, izņemot izdevumu atlīdzināšanu.

4. Brīdī, kad tiek atstāts amats, un pēc tam katra nākamā gada 1. janvārī, kā arī finanšu stāvokļa izmaiņu gadījumos, Komisijas vai Tiesas loceklis tās iestādes priekšsēdētājam, kurā viņš agrāk strādājis, ziņo par visa veida atalgojumu, ko viņš saņem par savu pakalpojumu sniegšanu, izņemot izdevumu atlīdzināšanu.

Papildu atalgojumu, ko bijušais loceklis likumīgi saņēmis, veicot savus pienākumus kā Komisijas vai Tiesas loceklis, no pārejas posma pabalsta neatskaita.

Šī deklarācija, kas sastādīta godīgi, ir konfidenciāla. Deklarācijā sniegto informāciju izmanto vienīgi šīs regulas nolūkiem un nesniedz trešajām personām.

▼M8

5. Visu 1. punktā minēto trīs gadu laikā Komisijas vai Tiesas bijušais loceklis ir tiesīgs saņemt 3. pantā paredzētos ģimenes pabalstus.

▼B

8. pants

1. Pēc amata atstāšanas no dienas, kad sasniegts 65 gadu vecums, Komisijas vai Tiesas locekļi ir tiesīgi saņemt mūža pensiju.

2. Locekļi var prasīt mūža pensiju izmaksāt jau no 60 gadu vecuma. Tādā gadījumā pensijai piemēro šādus koeficientus:

▼M4







60 gadi 0,70 61 gads 0,75 62 gadi 0,80 63 gadi 0,87 64 gadi 0,95

▼B

9. pants

Pensijas apjoms ir ►M25 4,275 % ◄ no pēdējās pamatalgas par katru amatā nostrādātu pilnu gadu, kam pieskaita 1/12 daļu no minētās summas par katru pilnu nostrādātu mēnesi. Maksimālā pensija ir ►M8 70 ◄ % no pēdējās pamatalgas.

▼M4

Ja attiecīgā persona Komisijā vai Tiesā strādājusi dažādos amatos, tad algu, uz kuras bāzes aprēķina pensiju, proporcionāli saista ar termiņiem, ko attiecīgā persona strādājusi katrā no amatiem. Šī daļa neattiecas uz Komisijas vai Tiesas locekļiem, kuri dienā, kad šī regula stājas spēkā, joprojām strādā savos amatos, kā arī uz tiem locekļiem, kuri izteikuši attiecīgu lūgumu pirms šīs regulas spēkā stāšanās dienas.

▼M25

Atkāpjoties no pirmās daļas, Komisijas un Tiesas locekļiem, kas ir amatā pirms 2004. gada 1. maija, līdz to pilnvaru beigām attiecīgi Komisijā un Tiesā pensijas summa ir 4,5 % no pamatalgas, kāda pēdējo reizi saņemta par pilnu gadu amatā.

▼B

10. pants

Komisijas vai Tiesas loceklis, kurš ieguvis invaliditāti, ko uzskata par pilnīgu un kas liedz viņam veikt pienākumus, un kā dēļ viņš atkāpjas vai ir spiests atkāpties no amata, no atkāpšanās vai piespiedu atkāpšanās dienas ir tiesīgs saņemt šādus pabalstus:

a) ja invaliditāte atzīta par pastāvīgu, ir tiesības uz mūža pensiju, ko aprēķina saskaņā ar 9. panta noteikumiem, bet kas nav mazāka par ►M4 30 % ◄ no pēdējās pamatalgas. Gadījumos, kad darba nespējas cēlonis ir invaliditāte vai slimība, kas iegūta, pildot amata pienākumus, ir tiesības uz maksimālo pensiju;

b) ja invaliditāte ir pārejoša, līdz atveseļošanās brīdim ir tiesības uz pensiju ►M4 60 % ◄ apjomā no pēdējās pamatalgas gadījumos, kad darba nespējas cēlonis ir invaliditāte vai slimība, kas iegūta, pildot amata pienākumus, vai ►M4 30 % ◄ — citos gadījumos. Kad invaliditātes pensijas saņēmējs sasniedz 65 gadu vecumu vai kad invaliditātes pensija saņemta septiņus gadus, to aizstāj ar mūža pensiju, ko aprēķina saskaņā ar 9. panta noteikumiem.

▼M20

11. pants

Saskaņā ar sociālā nodrošinājuma plānu, kas paredzēts Eiropas Kopienu Civildienesta noteikumos, Komisijas vai Tiesas locekļi ir tiesīgi saņemt slimības un arodslimības pabalstus, pabalstus nelaimes gadījumos darbavietā, kā arī bērna piedzimšanas pabalstus un pabalstus nāves gadījumā.

Šā panta pirmā daļa attiecas arī uz tiem Komisijas vai Tiesas bijušajiem locekļiem, kuri saņem pensijas vai pabalstus saskaņā ar 8. pantā paredzēto pensiju plānu, 7. pantā paredzēto pārejas posma pabalstu kārtību vai 10. pantā paredzēto invaliditātes pensiju plānu.

▼M25

Tomēr uz bijušajiem Komisijas vai Tiesas locekļiem attiecas Eiropas Kopienas Civildienesta noteikumu 72. pants ar nosacījumu, ka tie nestrādā algotu darbu un uz tiem nevar attiecināt valsts veselības apdrošināšanas shēmu.

▼M20

Neskarot iepriekš izklāstīto, tie Komisijas vai Tiesas bijušie locekļi, kuri amatā strādājuši vismaz līdz ►M25 63 ◄ gadu vecumam vai kuri ir tiesīgi saņemt pensiju saskaņā ar 10. pantā paredzēto invaliditātes pensiju plānu, Civildienesta noteikumos paredzētos slimības pabalstus saņem bez jebkādiem ierobežojumiem. Ja minētie locekļi nesaņem pārejas posma pabalstu, kas paredzēts 7. pantā, un nav tiesīgi saņemt pensiju ne saskaņā ar 8. pantā paredzēto pensiju plānu, ne saskaņā ar 10. pantā paredzēto invaliditātes pensiju plānu, tad Komisijas vai Tiesas bijušie locekļi minēto risku apdrošināšanas nolūkā maksā pusi no iemaksām. Iemaksas aprēķina, pamatojoties uz pēdējo izmaksāto pārejas posma pabalstu, ko koriģē saskaņā ar laika gaitā ieviestām korekcijām.

Komisijas vai Tiesas bijušie locekļi, kuri amatu atstājuši, nesasniedzot ►M25 63 ◄ gadu vecumu, un kuri, beidzoties 7. pantā paredzētā pārejas posma pabalsta termiņam, nesaņem pensijas ne saskaņā ar 8. pantā paredzēto pensiju plānu, ne saskaņā ar 10. pantā paredzēto invaliditātes pensiju plānu, var turpināt pretendēt uz apdrošināšanu, kas paredzēta šā panta otrajā un trešajā daļā ar nosacījumu, ka attiecīgie locekļi nestrādā algotu darbu ►M25 ————— ◄ . Tādos gadījumos attiecīgie locekļi pilnā apmērā veic iemaksas, kas noteiktas Eiropas Kopienu Civildienesta noteikumu 72. panta 1. punktā. Iemaksas aprēķina, pamatojoties uz pēdējo izmaksāto pārejas posma pabalstu, ko koriģē saskaņā ar laika gaitā ieviestām korekcijām.

▼B

12. pants

Gadījumos, kad par Komisijas vai Tiesas locekļa invaliditāti vai nāvi ir atbildīga kāda trešā persona, attiecīgā locekļa vai viņa tuvāko tiesības iesniegt prasību tiesā pret šo trešo personu pilnībā pāriet Kopienām tādā apjomā, kādā Kopienām paredzētas saistības saskaņā ar spēkā esošo pensiju sistēmu.

13. pants

Viena un tā pati persona nevar reizē saņemt 7. pantā paredzēto pārejas posma pabalstu, 8. pantā paredzēto pensiju un 10. pantā paredzētās pensijas. Ja Komisijas vai Tiesas loceklis saskaņā ar minētajiem noteikumiem ir tiesīgs saņemt vairākus pabalstus vai pensijas, tad piemēro tikai to noteikumu, kurš prasītājam ir visizdevīgākais.

14. pants

Ja Komisijas vai Tiesas loceklis mirst amata pilnvaru laikā, tad viņu pārdzīvojušam dzīvesbiedram vai apgādājamiem bērniem pilnus trīs mēnešus, skaitot no tā mēneša beigām, kurā iestājusies nāve, ir tiesības uz atlīdzību, kas Komisijas vai Tiesas loceklim pienāktos saskaņā ar 2. un 3. pantu un 4. panta 1. punktu.

15. pants

1. Ja Komisijas vai Tiesas loceklim vai bijušam loceklim nāves brīdī ir bijušas tiesības uz pensiju, tad ►M25 locekļa pārdzīvojušajam laulātajam un bērniem, kas ir viņa apgādībā locekļa nāves brīdī, ◄ ir tiesības uz apgādnieka zaudējuma pensiju.

Apgādnieka zaudējuma pensija ir procentuāla daļa no tās pensijas, uz ko Komisijas vai Tiesas loceklim vai bijušam loceklim saskaņā ar 9. pantu ir bijušas tiesības nāves dienā, proti:







►M25 Pārdzīvojušajam laulātajam ◄ ►M4 60 % ◄ Par katru bērnu, ►M25 ja māte vai tēvs ir miris ◄ 10 % Par katru bērnu, ja miris gan tēvs, gan māte 20 %

▼M11

Tomēr, ja Komisijas vai Tiesas locekļa nāve iestājas amata pilnvaru laikā, tad:

— apgādnieka zaudējuma pensija ►M25 pārdzīvojušajam laulātajam ◄ ir vienāda ar 36 % no pamatalgas, kas saņemta laikā pirms nāves,

— apgādnieka zaudējuma pensija attiecīgā tēva un attiecīgās mātes pirmajam bārenim nedrīkst būt mazāka par 12 % no pamatalgas, kas saņemta laikā pirms nāves. Ja attiecīgajam tēvam un attiecīgajai mātei paliek vairāki bāreņi, tad apgādnieka zaudējuma pensijas kopējo apjomu vienlīdzīgi dala starp visiem bāreņiem, kam uz pensiju ir tiesības.

▼B

2. Apgādnieka zaudējuma pensiju kopējā summa nedrīkst pārsniegt Komisijas vai Tiesas locekļa vai bijušā locekļa pensijas summu, pēc kuras tās tiek aprēķinātas. Apgādnieka zaudējuma pensiju maksimālo kopējo summu vajadzības gadījumā dala saņēmēju starpā atbilstīgi iepriekšminētiem procentiem.

3. Apgādnieka zaudējuma pensiju piešķir no tā kalendārā mēneša pirmās dienas, kas seko nāves dienai; tomēr gadījumos, kad piemēro 14. panta noteikumus, pensiju nepiešķirt ātrāk kā no pirmās dienas ceturtajā mēnesī pēc nāves dienas.

4. Tiesības uz apgādnieka zaudējuma pensiju beidzas tā kalendārā mēneša beigās, kad persona, kam ir tiesības saņemt pensiju, mirst. Tiesības uz bāreņa pensiju beidzas tā mēneša beigās, kad bārenis sasniedz 21 gada vecumu. Tomēr tiesības uz bāreņa pensiju pagarina uz laiku, kamēr bārenis iegūst profesionālo izglītību, bet ne ilgāk kā līdz tā mēneša beigām, kad viņš sasniedz 25 gadu vecumu.

Pensija tiek saglabāta bārenim, kas slimības vai invaliditātes dēļ nespēj pelnīt iztiku.

5. Tiesības uz apgādnieka zaudējuma pensiju nav ne ►M25 laulātai personai, kas apprecējusies ar Komisijas vai Tiesas bijušo locekli, kam laulību brīdī ir tiesības uz pensiju saskaņā ar šo regulu ◄ , ne šīs laulības bērniem, ja vien Komisijas vai Tiesas bijušā locekļa nāve nav iestājusies piecus vai vairāk gadus pēc laulībām.

6. ►M25 Pārdzīvojusī laulātā persona ◄ , kas precas atkārtoti, zaudē tiesības uz apgādnieka zaudējuma pensiju. ►M25 Pārdzīvojušajam laulātajam ◄ ir tiesības uz tūlītēju vienreizēju maksājumu, kas ir vienāds ar apgādnieka zaudējuma pensijas divkāršu gada apjomu.

▼M11

7. Ja pēc Komisijas vai Tiesas locekļa nāves paliek gan ►M25 pārdzīvojušais laulātais ◄ , gan bāreņi no iepriekšējas laulības vai arī citi tuvinieki, vai bāreņi no dažādām laulībām, tad pensijas kopapjomu dala pēc analoģijas ar Civildienesta noteikumu VIII pielikuma 22., 27. un 28. pantu.

▼M20

8. Komisijas vai Tiesas locekļa vai bijušā locekļa ►M25 pārdzīvojušajam laulātajam ◄ un apgādājamiem bērniem ir tiesības saņemt slimības pabalstus saskaņā ar sociālā nodrošinājuma plānu, kas paredzēts Eiropas Kopienu Civildienesta noteikumos, ja vien viņi nepretendē uz tāda paša veida un apjoma pabalstiem saskaņā ar kādu citu sociālā nodrošinājuma plānu.

▼B

16. pants

Komisijas vai Tiesas loceklis, kas no amata atbrīvots sakarā ar smagu amatpārkāpumu, zaudē visas tiesības uz pārejas posma pabalstu un vecuma pensiju; šis noteikums tomēr neietekmē locekļa tuvinieku tiesības.

17. pants

Ja Padome pieņem lēmumu palielināt pamatalgu, tā reizē pieņem lēmumu par attiecīgu pensiju indeksāciju.

18. pants

Šajā pensiju plānā paredzētos pabalstu maksājumus iekļauj Kopienu budžetā. Dalībvalstis kopīgi garantē pabalstu izmaksu atbilstīgi šādu izdevumu finansējuma apjomam.

19. pants

1. Maksājumus saskaņā ar 2., 3., 4., 5., 11. un 14. pantu veic ►M25 EUR valūtā ◄ .

▼M25

2. Nekādus korekcijas koeficientus nepiemēro summām, kas pienākas saskaņā ar 7., 8., 10. un 15. pantu.

Saņēmējiem, kas pastāvīgi dzīvo Eiropas Savienībā, šīs summas EUR valūtā pārskaita uz banku pastāvīgās dzīvesvietas valstī.

Saņēmējiem, kas dzīvo ārpus Eiropas Savienības, pensijas iemaksā dzīvesvietas valsts bankā EUR valūtā. Izņēmuma kārtā pensiju var iemaksāt EUR valūtā tās valsts bankā, kurā atrodas iestādes mītne, vai ārvalstu valūtā pensionāra dzīvesvietas valsts bankā, veicot konvertēšanu atbilstoši jaunākajiem maiņas kursiem, kurus izmanto Eiropas Kopienu kopbudžeta izpildei.

▼M22

19.a pants

Civildienesta noteikumu 66.a pantu mutatis mutandis piemēro Komisijas priekšsēdētājam un tās locekļiem, Tiesas priekšsēdētājam, tiesnešiem, ģenerāladvokātiem un tiesas sekretāram, kā arī Pirmās instances tiesas priekšsēdētājam, locekļiem un tiesas sekretāram.

▼B

20. pants

Šo regulu piemēro bijušiem locekļiem, kas strādājuši Eiropas Ekonomikas kopienas Komisijā, Eiropas Atomenerģijas kopienas Komisijā, Augstajā Iestādē vai Tiesā, kā arī tādu locekļu apgādājamiem, uz kuriem tad, kad šī regula stājas spēkā, attiecas Padomes Regula Nr. 63 (EEK) ( 3 ), Padomes Regula Nr. 14 (EAK) ( 4 ), Speciālās Ministru padomes 1962. gada 22. maija Lēmums (EAK) ( 5 ) vai Padomju Regula Nr. 62 (EEK), 13 (EAK) ( 6 ).

21. pants

Uz Komisijas un Tiesas locekļiem attiecas regula, ar ko paredz nosacījumus un procedūru, lai piemērotu nodokli, ko uzliek par labu Kopienām. Kamēr minētā regula nav stājusies spēkā, piemēro Regulu Nr. 32 (EEK), 12 (EAK) ( 7 ).

▼M16

21.a pants

1. Ievērojot šā panta 2. un 3. punktu, šīs regulas noteikumus attiecībā uz Eiropas Kopienu Tiesas priekšsēdētāju, locekļiem un tiesas sekretāru piemēro arī Pirmās instances tiesas priekšsēdētājam, locekļiem un tiesas sekretāram.

2. Pirmās instances tiesas priekšsēdētāja, locekļu un tiesas sekretāra mēneša pamatalga ir vienāda ar summu, ko iegūst ►M25 16. kategorijas trešā pakāpe ◄ , Eiropas Kopienu ierēdņa pamatalgai piemērojot šādus procentus:







Priekšsēdētājam: 112,5 %, Locekļiem: 104 %, Tiesas sekretāram: 95 %.

3. Šīs regulas 4. panta 3. punktā minētā ikmēneša piemaksa reprezentācijas izdevumiem ir šāda:







Priekšsēdētājam: ►M24 EUR 607,71 ◄ , Locekļiem: ►M24 EUR 554,17 ◄ , Tiesas sekretāram: ►M24 EUR 471,37 ◄ .

Tiesas palātu priekšsēdētāji amata pilnvaru laikā papildus saņem īpašu amata piemaksu ►M24 EUR 739,47 ◄ mēnesī.

▼M25

21.b pants

1. Eiropas Kopienu Civildienesta noteikumu XIII pielikuma 14., 15., 16., 17. un 19. pantu analoģiski piemēro Komisijas priekšsēdētājam un tās locekļiem, Tiesas priekšsēdētājam, tiesnešiem, ģenerāladvokātiem un sekretāram un Pirmās instances tiesas priekšsēdētājam, locekļiem un sekretāram.

2. Eiropas Kopienu Civildienesta noteikumu XIII pielikuma 20., 24. un 25. pantu analoģiski piemēro to summu saņēmējiem, kas pienākas saskaņā ar 7., 8., 10. un 15. pantu.

▼M26

21.c pants

1. Ievērojot šā panta 2. un 3. punktu, šīs regulas noteikumus attiecībā uz Tiesas priekšsēdētāju, tiesnešiem un sekretāru, kā arī uz Pirmās instances tiesas priekšsēdētāju, locekļiem un sekretāru piemēro arī Civildienesta tiesas priekšsēdētājām, locekļiem un sekretāram.

2. Civildienesta tiesas priekšsēdētāja, locekļu un sekretāra mēneša pamatalga ir vienāda ar summu, ko iegūst, 16. pakāpes trešā līmeņa (līdz 2006. gada 30. aprīlim - A*16 pakāpes trešā līmeņa) Eiropas Kopienu ierēdņa pamatalgai piemērojot šādus procentus:

priekšsēdētājam : 104 %,

locekļiem : 100 %,

sekretāram : 90 %.

3. Šīs regulas 4. panta 3. punktā minētā ikmēneša piemaksa reprezentācijas izdevumiem ir šāda:

priekšsēdētājam : EUR 554,

locekļiem : EUR 500,

sekretāram : EUR 400.

Civildienesta tiesas priekšsēdētājs, kā arī to palātu priekšsēdētāji, kurās ir trīs tiesneši, amata pilnvaru laikā papildus saņem īpašu amata piemaksu EUR 500 mēnesī.

▼B

22. pants

Šo regulu piemēro no 1967. gada 6. jūlija.

Ar šo tiek atcelta Padomes Regula Nr. 63 (EEK), Nr. 14 (EAK), Eiropas Ogļu un tērauda kopienas Speciālās ministru padomes 1962. gada 22. maija Lēmums un Padomju Regula Nr. 62 (EEK), Nr. 13 (EAK), izņemot tās 20. pantu.

Eiropas Ogļu un tērauda kopienas Speciālās ministru padomes 1958. gada 13. un 14. oktobra Lēmums paliek spēkā.

Šī regula uzliek saistības kopumā un ir tieši piemērojama visās dalībvalstīs.